《题归宗寺》
宋代·喻良能

寺因逸少曾为宅，峰自秦皇已得名。
不独山南称最古，故应江左号尤清。
路趋绛阙山梁险，奁隐金轮石镜明。
谁信尘埃倦游客，西风还许杖藜行。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。